作者：李曾伯
词牌/韵律：沁园春

paragraphs: 形胜风流，乐事良辰，一时四并。
正榆更新火，觞浮曲水，那堪上巳，又是清明。
赤壁功名，东坡文字，俯仰人间无古今。
诗书帅，对烽烟静昼，俎豆添春。
水边天气催人。
便须认杨花雪样生。
慨英风满席，思旌绵上，清谈束阁，肯记兰亭。
安得长绳，高悬碧落，系住画檐红日阴。
柔桑外，听鸣鸠唤雨，全胜流莺。